**Ministru kabineta noteikumu projekta „Grozījumi Ministru kabineta 2014.gada 16.decembra noteikumos Nr.785 “Kārtība, kādā iedzīvotāju ienākuma nodokli, ar nodokli saistīto nokavējuma naudu un soda naudu ieskaita budžetā” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2014.gada 16.decembra noteikumos Nr.785 “Kārtība, kādā iedzīvotāju ienākuma nodokli, ar nodokli saistīto nokavējuma naudu un soda naudu ieskaita budžetā” (turpmāk – projekts) nosaka Valsts ieņēmumu dienesta un Valsts kases darbības no 2021.gada 1.janvāra, kas saistītas ar uz nodokli novirzīto ieņēmumu attiecināšanu uz nodokļa ieņēmumu veidiem, uz pašvaldību ieņēmumiem attiecināto līdzekļu ieskaitīšanu pašvaldību budžeta ieņēmumu sadales kontā un no sadales konta nodokļa summas pārskaitīšanu pašvaldības naudas līdzekļu kontā. Papildus minētajam projekta pielikumā noteikts nodokļa ieņēmumu kopējā apmēra teritoriālais sadalījums pašvaldībām 2020.gadam.Projekta 1.1., 1.2., 1.3., 1.4., 1.5., 1.6., 1.7., 1.8., 1.9.punkts stājas spēkā 2021.gada 1.janvārī, 1.10., 1.11. un 1.12.punkts - 2020.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru prezidenta 2019.gada 14.jūnija rezolūcija Nr.12/2019-JUR-93. 2017.gada 23.novembra grozījumi likumā “Par nodokļiem un nodevām”, saskaņā ar kuriem ar 2021.gadu Valsts ieņēmumu dienesta (turpmāk –VID) administrētajiem valsts budžeta maksājumiem tiek ieviests vienotais nodokļu konts, 2019.gada 23.maija grozījumi likumā “Par iedzīvotāju ienākuma nodokli” (25.1 un 26.pants). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai samazinātu resursus nodokļu samaksai un administrēšanai, ar 2021.gadu, kā to paredz Saeimā 2017.gada 23.novembrī pieņemtais likums “Grozījumi likumā “Par nodokļiem un nodevām”” VID administrētajiem valsts budžeta maksājumiem tiek ieviests vienotais nodokļu konts. Tas nozīmē, ka no 2021.gada nodokļu maksātāji VID administrētos un minētajā likumā noteiktos valsts budžeta maksājumus iemaksās vienā nodokļu kontā. Pamatojoties uz likuma “Par nodokļiem un nodevām” 1.panta 34.punktu un 23.1 pantu, kuri stāsies spēkā 2021.gada 1.janvārī, ir noteikts, ka vienotais nodokļu konts ir valsts budžeta ieņēmumu konts Valsts kasē un šajā kontā nodokļu maksātājs iemaksā likuma “Par nodokļiem un nodevām” 23.1panta pirmajā daļā noteiktos maksājumus, tai skaitā arī iedzīvotāju ienākuma nodokli (turpmāk – nodoklis). Ar 2019.gada 23.maija grozījumiem likumā “Par iedzīvotāju ienākuma nodokli” ir noteikts, ka sākot ar 2021.gada 1.janvāri VID attiecina vienotajā nodokļu kontā novirzītos nodokļa ieņēmumus uz valsts budžeta ieņēmumiem un pašvaldību budžetu ieņēmumiem. Projekts nosaka, ka VID katru darba dienu veic uz nodokli (t.sk.patentmaksu un sezonas laukstrādnieku nodokli) novirzīto ieņēmumu attiecināšanu uz nodokļa ieņēmuma veidiem. VID katru darba dienu uz nodokli novirzītos ieņēmumus atbilstoši gadskārtējā valsts budžeta likumā noteiktajam procentuālajam sadalījumam attiecina uz valsts budžetu un pašvaldību budžetiem un uz pašvaldību budžeta ieņēmumiem attiecinātos līdzekļus ieskaita pašvaldību budžeta ieņēmumu sadales kontā. Savukārt Valsts kase katru darba dienu no sadales konta ieskaitītās nodokļa summas pārskaita uz katras pašvaldības naudas līdzekļu kontu tādas summas apmērā, kas atbilst attiecīgai pašvaldībai šo noteikumu projekta pielikumā noteiktajam nodokļa ieņēmumu īpatsvara koeficientam attiecīgajam gadam.Valsts kase gada pēdējā darba dienā pēc tam, kad VID ir veicis uz nodokli novirzīto ieņēmumu attiecināšanu un uz pašvaldību budžeta ieņēmumiem attiecinātos līdzekļus ieskaitījis pašvaldību budžeta ieņēmumu sadales kontā, visus pašvaldību budžeta ieņēmumu sadales kontā ieskaitītos līdzekļus pārskaita uz katras pašvaldības naudas līdzekļu kontu tādas summas apmērā, kas atbilst attiecīgajai pašvaldībai šo noteikumu projekta pielikumā noteiktajam nodokļa ieņēmumu īpatsvara koeficientam attiecīgajam gadam. Pašvaldību budžeta ieņēmumu sadales kontā atlikums gada pēdējā darba dienā vairs neuzkrāsies jeb būs nulle. Līdz ar to ar 2021.gada 1.janvāri nav nepieciešams normatīvais regulējums naudas līdzekļu atlikuma sadalei no pašvaldību budžeta ieņēmumu sadales konta.Projekta ieviešana ar 2022.gadu salīdzināšanās procesa par Valsts kases norēķiniem ar pašvaldībām nodrošināšanā par 2021.gada datiem samazinās salīdzināmo datu apmēru (nebūs vairs jāsalīdzinās par saistībām/ prasībām par konta atlikuma sadali, datu salīdzināšanu veicot tikai par darījumiem saimnieciskajā gadā normatīvajā aktā par budžeta iestāžu gada pārskata sagatavošanu noteiktajā kārtībā).Projektā ir noteiktas Valsts kases darbības attiecībā uz nodokļa ieņēmumiem, kas saņemti 2020.gada 31.decembrī līdz plkst.19:00. Noteikts, ka Valsts kase nodokļa ieņēmumus sadala atbilstoši noteikumu 4.punktam un no sadales konta sadala pašvaldībām 2020.gada 31.decembrī atbilstoši 2020.gadā noteiktajiem pašvaldību īpatsvara koeficientiem. Pielikums izteikts jaunā redakcijā un nosaka pašvaldību budžeta ieņēmumu sadales kontā ieskaitīto nodokļa ieņēmumu kopējā apmēra teritoriālo sadalījumu 2020. gadam. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts kase, VID. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts kasē, pašvaldībās un VID nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 408 624 | 0 | 0 | 0 |
| 2.1. valsts pamatbudžets | 0 | 0 | 0 | 408 624 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 408 624 | 0 | 0 | 0 |
| 3.1. valsts pamatbudžets | 0 | 0 | 0 | -408 624 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 408 624 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nepieciešamo izmaiņu iestrādei VID Maksājumu administrēšanas informācijas sistēmā 2020.gadā ir nepieciešams finansējums 408 624 euro apmērā- 850,644 cilvēkdienas, vienas cilvēkdienas izmaksas 480,37 euro.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | 2020.gadā nepieciešamo izmaiņu veikšanai VID Maksājumu administrēšanas informācijas sistēmā nepieciešamais finansējums tiks nodrošināts no Eiropas Reģionālās attīstības fonda līdzfinansētā projekta Nr.2.2.1.1/18/I/002 “Nodokļu informācijas pakalpojumu modernizācija (Maksājumu uzskaites un uzkrājumu princips)” līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ir publicēta 2019.gada 9.septembrī Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē |  Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2019.gada 9.septembrī publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”, adrese: https://www.fm.gov.lv/lv/sabiedribas\_lidzdaliba/tiesibu\_aktu\_projekti/nodoklu\_politika/#project594 un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Projekts pēc izsludināšanas Valsts sekretāru sanāksmē būs pieejams Ministru kabineta tīmekļa vietnē [www.mk.gov.lv](http://www.mk.gov.lv), kā arī pēc tā pieņemšanas tiks publicēts oficiālajā izdevumā “Latvijas Vēstnesis” un tīmekļa vietnē [www.likumi.lv](http://www.likumi.lv).  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Valsts kase, VID. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | VID funkcijas un uzdevumi tiks paplašināti. VID katru darba dienu veiks uz nodokli novirzīto ieņēmumu attiecināšanu uz nodokļa ieņēmuma veidiem un uz nodokli novirzīto ieņēmumu attiecināšanu uz valsts budžetu un pašvaldību budžetiem, kā arī uz pašvaldību budžeta ieņēmumiem attiecināto līdzekļu ieskaitīšanu pašvaldību budžeta ieņēmumu sadales kontā.  Valsts kases funkcijās vairs nebūs nodokļa ieņēmumu ikdienas sadale starp valsts budžetu un pašvaldību budžetiem, taču Valsts kase palielinās nodokļa summu pārskaitījumu no pašvaldību budžeta ieņēmumu sadales konta uz pašvaldību norēķinu kontiem biežumu (šobrīd trīs reizes nedēļā), nodrošinot pārskaitījumu katru darba dienu. Jaunu institūciju izveide, esošo institūciju likvidācija vai reorganizācija netiek paredzēta.Projekts tiks realizēts esošo cilvēkresursu ietvaros. |
| 3. | Cita informācija | Nav. |

Finanšu ministrs   J.Reirs

Kemzāne 67083848

Inese.Kemzane@fm.gov.lv